
	Nr.p.k.
	Projekta redakcija
	Iebildums / Priekšlikums
	Autors

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Ievērojot to, ka ar Ministru kabineta (turpmāk – MK) noteikumu grozījumu projekta 10.punktā izteikto 14.1 punktu tiek papildināts publisko resursu saņēmēju loks, paredzot, ka finansējuma saņēmējs šo noteikumu 20.7. apakšpunktā minētās atbalstāmās darbības (ēku, kurās sniedz publiskos pakalpojumus, vides pieejamības nodrošināšana) īstenošanā var piesaistīt sadarbības partneri – pašvaldības iestādi, pašvaldības kapitālsabiedrību vai pašvaldības kontrolētu kapitālsabiedrību, kas pašvaldības administratīvajā teritorijā nodrošina publisko pakalpojumu sniegšanu, lūdzam papildināt MK noteikumu projekta anotāciju ar izvērtējumu komercdarbības atbalsta kontroles kontekstā. Izvērējumā lūdzam skaidrot, vai publiskā finansējuma piešķiršana piesaistītajiem sadarbības partneriem to veiktajām aktivitātēm (pašvaldību kultūras, izglītības, sporta un veselības pakalpojumu infrastruktūras vides pieejamības uzlabošanas pasākumi) izpilda visas Komercdarbības atbalsta kontroles likuma (turpmāk – KAKL) 5.pantā minētās komercdarbības atbalstu raksturojošās pazīmes un gadījumā, ja tiek secināts, ka pasākums kvalificējas kā komercdarbības atbalsts, lūdzam papildināt MK noteikumu projektu ar piemērojamā komercdarbības atbalsta regulējuma nosacījumiem sadarbības partneriem.
 
Piedāvātā redakcija
-
	Zane Liede (FM)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam papildināt anotāciju ar informāciju par 3.1.2.1.i. investīcijas pirmās kārtas finansējumu, pēc minētās pārdales, lai nodrošinātu finansējuma izmaiņu izsekojamību.
Piedāvātā redakcija
-
	Jekaterina Sorokina (FM)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Anotācijas 1.3. sadaļas apakšsadaļas “Risinājuma apraksts” 2.punktā minēti MK 2023.gada 5.septembra noteikumu Nr.512 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" otrās kārtas "Atbalsta pasākumi cilvēkiem ar invaliditāti mājokļu vides pieejamības nodrošināšanai" īstenošanas noteikumi" (turpmāk – noteikumi Nr.512) apakšpunkti, kuros veikti precizējumi saistībā ar mērķrādītājiem. Lūdzam pārbaudīt otrā teikuma iekavās ietvertās atsauces, ņemot vērā, ka noteikumu 8.1.1.apakšpunktā nav veiktas izmaiņas.
Piedāvātā redakcija
-
	Lolita Zandare (FM)

	4.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Lūdzam papildināt anotācijas 3.sadaļas “Tiesību akta projekta ietekme uz valsts budžetu un pašvaldību budžetiem” 6.2.apakšpunktu, norādot ministriju un tās budžeta attiecīgo apakšprogrammu, kurā tiek plānots finansējums 3.1.2.1.i. investīcijas otrās kārtas projektu īstenošanai.
 
Piedāvātā redakcija
-
	Sigita Grudinska (FM)

	5.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Lūdzam papildināt 6.2.apakšpunktu ar informāciju atbilstoši grozījumiem noteikumu Nr.512 24.2.apakšpuktā - ja projektā īsteno šo noteikumu 20.7. apakšpunktā minēto atbalstāmo darbību (ēku, kurās sniedz publiskos pakalpojumus, vides pieejamības nodrošināšana), PVN izmaksas tiek segtas no pašvaldības budžeta vai privātā finansējuma.
Piedāvātā redakcija
-
	Lolita Zandare (FM)

	6.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Anotācijas 3.sadaļas 6.1.punktā “detalizēts ieņēmumu aprēķins” lūdzam precizēt kopējo Atveseļošanas un noturības mehānisma (turpmāk – AF) finansējumu, ietverot samazinājumu 2025.gadam.
Piedāvātā redakcija
-
	Lolita Zandare (FM)

	7.
	MK sēdes protokollēmuma projekts
5. Atļaut Labklājības ministrijai pārdalīt Atveseļošanas fonda finansējumu no 3.1.2.1.i. investīcijas pirmās kārtas “Valsts un pašvaldību ēku vides pieejamības nodrošināšanas pasākumi” projektiem uz 3.1.2.1.i. investīcijas otrās kārtās projektiem un veikt Atveseļošanas fonda finansējuma izmaiņas abu 3.1.2.1.i. investīcijas kārtu Ministru kabineta noteikumos kopā ar kārtējiem grozījumiem.
	Priekšlikums
Lūdzam papildināt anotāciju ar informāciju par potenciālo kopējo atlikumu apjomu 3.1.2.1.i. investīcijas ietvaros, ņemot vērā, ka atbilstoši Eiropas Savienības fondu tematiskās komitejas 2025. gada 28. augusta sēdē pieņemtajam lēmumam noteikts, ka par AF atlikumu, kas radušies AF investīcijas ietvaros un sasniedz vismaz 1 milj. euro, izmantošanu turpmāk lemt Eiropas Savienības fondu tematiskajā ministru komitejā.

Piedāvātā redakcija
-
	Jekaterina Sorokina (FM)

	8.
	MK sēdes protokollēmuma projekts
5. Atļaut Labklājības ministrijai pārdalīt Atveseļošanas fonda finansējumu no 3.1.2.1.i. investīcijas pirmās kārtas “Valsts un pašvaldību ēku vides pieejamības nodrošināšanas pasākumi” projektiem uz 3.1.2.1.i. investīcijas otrās kārtās projektiem un veikt Atveseļošanas fonda finansējuma izmaiņas abu 3.1.2.1.i. investīcijas kārtu Ministru kabineta noteikumos kopā ar kārtējiem grozījumiem.
	Priekšlikums
Vēršam uzmanību, ka nav viennozīmīgi interpretējams MK sēdes protokollēmuma projekta 5. punktā un anotācijas 1.6. sadaļā minētais par to, ka tiek paredzēts MK lēmums atļaut Labklājības ministrijai pārdalīt Atveseļošanas un noturības mehānisma finansējumu no 3.1.2.1.i. investīcijas pirmās kārtas “Valsts un pašvaldību ēku vides pieejamības nodrošināšanas pasākumi” projektiem uz 3.1.2.1.i. investīcijas otrās kārtās "Atbalsta pasākumi cilvēkiem ar invaliditāti mājokļu vides pieejamības nodrošināšanai" projektiem un veikt Atveseļošanas un noturības mehānisma finansējuma izmaiņas abu 3.1.2.1.i. investīcijas kārtu Ministru kabineta noteikumos kopā ar kārtējiem grozījumiem. Attiecīgā informācija savstarpēji nesakrīt, ņemot vērā, ka no MK sēdes protokollēmuma projekta 5. punkta viennozīmīgi neizriet, ka finansējuma pārdales tiek atļautas bez atbilstošu grozījumu veikšanas MK noteikumos par 3.1.2.1.i. investīcijas pirmās kārtas un 3.1.2.1.i. investīcijas otrās kārtas īstenošanu. Turklāt nav viennozīmīgi saprotama nosacījuma būtība un plānotā ieviešana. Minētais var radīt interpretācijas problēmas.
Lūdzam plašāk skaidrot anotācijā šī nosacījuma būtību un kā to paredzēts ieviest praksē, lai nodrošinātu AF finansējuma pārdaļu izsekojamību, un veikt atbilstošus precizējumus viennozīmīgai nosacījuma interpretācijai.
Piedāvātā redakcija
-
	Ance Rudzīte (FM)

	9.
	Noteikumu konsolidētā versija
7.2. mērķrādītājs – līdz 2026. gada 31. augustam mājokļu pielāgošana.
	Priekšlikums
Lūdzam precizēt noteikumu Nr. 512 7.2. apakšpunkta plānoto redakciju, ņemot vērā, ka ar noteikumu projektu no minētā apakšpunkta tiek svītrots mērķa grupas personu skaits, savukārt anotācijas 1.3. sadaļā skaidrots, ka mērķrādītājā personu skaits tiek samazināts no 259 uz 250 personām, kā arī ir precizēts noteikumu Nr. 512 19.1 punkts, aizstājot skaitli "259" ar skaitli "250".
Piedāvātā redakcija
-
	Ance Rudzīte (FM)

	10.
	Noteikumu konsolidētā versija
8.3.1. apliecinājuma kopija par iepirkumu līgumā plānoto darbu pabeigšanu vai par sniegto pakalpojumu un piegāžu nodrošināšanu mājokļu pielāgošanai;
	Priekšlikums
Lūdzam papildināt anotāciju ar skaidrojumu par plānotajiem grozījumiem noteikumu Nr. 512 8.3.1. apakšpunktā.
Piedāvātā redakcija
-
	Ance Rudzīte (FM)

	11.
	Noteikumu konsolidētā versija
19.1 Ja pasākumā ir pieejams Atveseļošanas fonda finansējums, ministrija var piešķirt papildu kvotas pašvaldībām un paredzēt mājokļa pielāgošanu vairāk nekā 250 mērķa grupas personām.
	Priekšlikums
Ņemot vērā, ka grozījumi paredz samazināt atbalstāmo mērķa grupas personu skaitu no 259 uz 250 personām, lūdzam attiecīgi precizēt arī personu skaitu MK noteikumu 1.pielikuma pēdējā ailē.
Piedāvātā redakcija
-
	Lolita Zandare (FM)

	12.
	Noteikumu konsolidētā versija
23. Pasākuma ietvaros šo noteikumu 20. punktā minēto atbalstāmo darbību izmaksas ir attiecināmas no 2023. gada 1. janvāra.
	Priekšlikums
Aicinām noteikumos Nr. 512 paredzēt izņēmumu no to 23. punktā un 24.1. apakšpunktā minētā izmaksu attiecināmības sākuma brīža attiecībā uz noteikumu Nr. 512 20.7. apakšpunktā minētās atbalstāmās darbības izmaksu attiecināmības sākuma brīdi, ņemot vērā, ka no anotācijas 1.3. sadaļā sniegtās informācijas izriet, ka minētās atbalstāmās darbības veikšana un attiecināmība nav paredzēta ar atpakaļejošu spēku.
Piedāvātā redakcija
-
	Ance Rudzīte (FM)

	13.
	Noteikumu konsolidētā versija
30.13. tās ir pašvaldības, pašvaldības iestādes, pašvaldības kapitālsabiedrības vai pašvaldības kontrolētas kapitālsabiedrības īpašumā vai lietošanā un šīs lietošanas tiesības ir nostiprinātas Valsts vienotajā datorizētajā zemesgrāmatā ir uz termiņu, kas nav īsāks par pieciem gadiem no dienas, kad veikts projekta noslēguma maksājums finansējuma saņēmējam;
	Priekšlikums
Lai nodrošinātu regulējuma viennozīmīgu interpretāciju, lūdzam aizstāt noteikumu Nr. 512 plānotajā 30.13. apakšpunktā vārdus "pašvaldības, pašvaldības iestādes, pašvaldības kapitālsabiedrības vai pašvaldības kontrolētas kapitālsabiedrības īpašumā vai lietošanā un šīs lietošanas tiesības" ar vārdiem "finansējuma saņēmēja īpašumā vai lietošanā un šīs tiesības".
Piedāvātā redakcija
30.13. tās ir finansējuma saņēmēja īpašumā vai lietošanā un šīs tiesības ir nostiprinātas Valsts vienotajā datorizētajā zemesgrāmatā ir uz termiņu, kas nav īsāks par pieciem gadiem no dienas, kad veikts projekta noslēguma maksājums finansējuma saņēmējam;
	Ance Rudzīte (FM)



